stanford-oval/wikipedia huggingface dataset:
Ádám Lang

Ádám Lang (s. 17. tammikuuta 1993 Veszprém) on unkarilainen jalkapalloilija, pelipaikaltaan keskuspuolustaja. Hän edustaa kyproslaista Omonia Nikosiaa. Hän on pelannut aiemmin kotimaansa lisäksi Ranskassa ja Romaniassa.
Lang pelasi Ranskassa kaudet 2016–2018. Hän pelasi Ligue 1:ssä Dijonin joukkueessa 22 ottelua ja Ligue 2:ssa lainasopimuksella Nancyn joukkueessa 14 ottelua. Kauden 2018–2019 hän edusti Romanian liigassa Cluj'ta ja siirtyi sitten Kyprokselle.
Lang on voittanut Unkarin liigamestaruuden Győrin joukkueessa vuonna 2013 (tosin hän pelasi mestarijoukkueessa vain neljä ottelua), Romanian liigamestaruuden Cluj'n joukkueessa vuonna 2019 ja Kyproksen liigamestaruuden Omonian joukkueessa vuonna 2021.
Lang on pelannut Unkarin nuorisomaajoukkueissa. Hän pelasi Unkarin A-maajoukkueessa ensimmäisen kerran toukokuussa 2014 ystävyysottelussa Tanskaa vastaan. Euroopan-mestaruuskilpailuissa 2016 hän pelasi täydet minuutit joukkueensa kaikissa neljässä ottelussa. Kesällä 2021 pelatuissa EM-kilpailuissa hän kuului Unkarin joukkueeseen mutta ei saanut peliaikaa. Hän on kesäkuun 9. päivään 2024 mennessä pelannut 69 maaottelua ja tehnyt niissä kaksi maalia: marraskuussa 2016 MM-karsintaottelussa Andorraa ja kesäkuussa 2024 ystävyysottelussa Irlantia vastaan.
Zuzana Kučová

| Zuzana Kučová |
| --- | --- |

Henkilötiedot
Syntynyt: 26. kesäkuuta 1982 (ikä 42)
Kansalaisuus:   Slovakia
Tennispelaaja
Pituus:  170 cm
Paino:  60 kg
Kätisyys:  oikea
Palkintorahat:  418 032 USD
Kaksinpeli
Paras sijoitus:  101. (7.6.2010)
Voitot/tappiot:  328–258
Grand Slam -turnauksissa
Australian avoimet:  1. kierros (2010)
Ranskan avoimet:  2. kierros (2013)
Wimbledon:  1. kierros (2010)
Yhdysvaltain avoimet:  1. kierros (2010)
Nelinpeli
Paras sijoitus:  175  (7. joulukuuta 2009)
Voitot/tappiot:  104–106
Aiheesta muualla
ITF
WTA
Zuzana Kučová (s. 26. kesäkuuta 1982 Bratislava) on slovakialainen tennispelaaja. Parhaimmillaan hän on ollut kaksinpelissä WTA-listan sijalla 101 kesäkuussa 2010. Hän on voittanut urallaan kahdeksan ITF-turnausta kaksinpelissä ja neljä turnausta nelinpelissä.
Grand Slam -turnauksissa Kučová on päässyt parhaimmillaan toiselle kierrokselle Ranskan avoimissa 2013
Myös hänen siskonsa Kristína Kučová on tennispelaaja.
Aiheesta muualla

Zuzana Kučová WTA:n sivuilla (englanniksi)
Zuzana Kučová ITF:n sivuilla (englanniksi)
60 eaa.

| --- | --- |
Vuosisadat: 100-luku eaa. · Ensimmäinen vuosisata eaa. · Ensimmäinen vuosisata
Vuosikymmenet: 100-luku eaa. · 90-luku eaa. · 80-luku eaa. · 70-luku eaa. · 60-luku eaa. · 50-luku eaa. · 40-luku eaa. · 30-luku eaa. · 20-luku eaa. · 10-luku eaa. · Ensimmäinen vuosikymmen eaa. · Ensimmäinen vuosikymmen
Vuodet: 100 eaa. · 99 eaa. · 98 eaa. · 97 eaa. · 96 eaa. · 95 eaa. · 94 eaa. · 93 eaa. · 92 eaa. · 91 eaa. · 90 eaa. · 89 eaa. · 88 eaa. · 87 eaa. · 86 eaa. · 85 eaa. · 84 eaa. · 83 eaa. · 82 eaa. · 81 eaa. · 80 eaa. · 79 eaa. · 78 eaa. · 77 eaa. · 76 eaa. · 75 eaa. · 74 eaa. · 73 eaa. · 72 eaa. · 71 eaa. · 70 eaa. · 69 eaa. · 68 eaa. · 67 eaa. · 66 eaa. · 65 eaa. · 64 eaa. · 63 eaa. · 62 eaa. · 61 eaa. · 60 eaa. · 59 eaa. · 58 eaa. · 57 eaa. · 56 eaa. · 55 eaa. · 54 eaa. · 53 eaa. · 52 eaa. · 51 eaa. · 50 eaa. · 49 eaa. · 48 eaa. · 47 eaa. · 46 eaa. · 45 eaa. · 44 eaa. · 43 eaa. · 42 eaa. · 41 eaa. · 40 eaa. · 39 eaa. · 38 eaa. · 37 eaa. · 36 eaa. · 35 eaa. · 34 eaa. · 33 eaa. · 32 eaa. · 31 eaa. · 30 eaa. · 29 eaa. · 28 eaa. · 27 eaa. · 26 eaa. · 25 eaa. · 24 eaa. · 23 eaa. · 22 eaa. · 21 eaa. · 20 eaa. · 19 eaa. · 18 eaa. · 17 eaa. · 16 eaa. · 15 eaa. · 14 eaa. · 13 eaa. · 12 eaa. · 11 eaa. ·  10 eaa. · 9 eaa. · 8 eaa. · 7 eaa. · 6 eaa. · 5 eaa. · 4 eaa. · 3 eaa. · 2 eaa. · 1 eaa. · 1 jaa.
Tapahtumia

Julius Caesarin, Gnaeus Pompeius Magnuksen ja Crassuksen triumviraatti hallitsee Roomaa
770-luku eaa.

| --- | --- |
Vuosisadat: 800-luku eaa. · 700-luku eaa. · 600-luku eaa.
Vuosikymmenet: 800-luku eaa. · 790-luku eaa. · 780-luku eaa. · 770-luku eaa. · 760-luku eaa. · 750-luku eaa. · 740-luku eaa. · 730-luku eaa. · 720-luku eaa. · 710-luku eaa. · 700-luku eaa. · 690-luku eaa.
Tapahtui vuosikymmenen aikana

776 eaa. - Kreikassa pidettiin perimätiedon mukaan ensimmäiset Olympian kisat, joista myöhemmin laskettiin ensimmäisen olympiadin alkaneen.
771 eaa. - Kiinan Zhou-dynastia repeili – Läntinen Zhou-dynastia päättyi.
770 eaa. - Kiinan Zhou-dynastia repeili – Itäinen Zhou-dynastia ja Kevättä ja syksyä-kausi alkoi.
(ks. ajan merkitseminen)
AGA (yhtiö)

AGA Oy:n Suomen päätoimipaikka on Polaris Business Parkissa, Espoon Leppävaarassa.
AGA on ruotsalainen kaasuntuotantoyhtiö. Sillä on toimintaa kaikissa Pohjoismaissa sekä Baltian maissa. Suomen pääkonttori sijaitsee Espoossa. Vuodesta 2000 alkaen AGA on ollut osa Linde-konsernia, jolla on noin 65 500 työntekijää yli 100 maassa. Vuonna 2014 Linden liikevaihto oli noin 17 miljardia euroa.
AGA valmistaa ja markkinoi teollisuus-, erikois- sekä lääkkeellisiä kaasuja. Teollisuuskaasuja käytetään hitsaamiseen, pakastamiseen, energiantuotantoon, lämmittämiseen, analysointiin, jäähdyttämiseen ja testaamiseen. Kaasuja käytetään mm. metallurgian prosesseissa, kemian- ja elintarviketeollisuudessa, ympäristönsuojelussa, lasin ja elektroniikan valmistuksessa, rakennusalalla, lääketeollisuudessa sekä tutkimus- ja kehitystyössä. Lääkkeellisiä kaasua (markkinoija Linde Healthcare) käytetään sairaanhoidossa ja kotisairaanhoidossa.
AGAn yleisimpiä tuotteita ovat happi, typpi, argon, hiilidioksidi, asetyleeni, vety, nestekaasu sekä erikoiskaasut ja –seokset. Kaasuja toimitetaan suoraan asiakkaille niin pulloissa kuin nestemäisessä muodossa, isommille asiakkaille suoraan putkea pitkin.
Historiaa

Teollisuusyritys AGA (Aktiebolaget Gasaccumulator) syntyi Ruotsissa vuonna 1904. Suomen tytäryhtiö perustettiin 1917; ensimmäinen asetyleenitehdas aloitti toimintansa 1919 ja happitehdas kolme vuotta myöhemmin. Yrityksen perustaja Gustaf Dalén kehitti kaasujen turvallisuuteen ja käyttöön liittyviä ratkaisuja, kuten asetyleenin turvallisen sideaineen ja aurinkoventtiilin (eräänlainen hämäräkytkin) kaasumajakkaan, jolla ohjattiin kaasuvalomajakoiden ja -poijujen valojen toimintaa automaattisesti. Tästä aurinkoventtiilistä Dalén sai Nobelin fysiikan palkinnon vuonna 1912.
1920-luvulta alkaen AGA laajeni vauhdilla ja laati keksintöjä toisensa perään. Majakoihin, radioihin ja televisioihin liittyvien tuotteiden lisäksi AGA on historiansa aikana valmistanut muun muassa filmiprojektoreita, etäisyysmittareita, periskooppeja, sydän-keuhkokoneita, akkuja ja lämpöpattereita. Kaasusektoriin AGA alkoi keskittyä 1960-luvulla.
Päätehdas toimi Espoon Kilossa vuoteen 1996 asti.
Aiheesta muualla

Wikimedia Commonsissa on kuvia tai muita tiedostoja aiheesta .
AGAn kotisivut
AGAn kuluttajatuotteiden sivusto
Linden kotisivut
60 metrin aitajuoksu

60 metrin aitajuoksua yleisurheilun sisäratojen EM-kisoissa 2009.
60 metrin aitajuoksu on aitajuoksun lyhin kilpamatka. Sitä juostaan yleensä vain sisäradoilla. Aitoja on yhteensä viisi kappaletta, ja niiden korkeudet ovat samat kuin 100 metrin aitajuoksussa naisilla (83,8 cm) ja 110 metrin aitajuoksussa miehillä (106,7 cm). Lajin maailmanennätyksen haltija on miehissä yhdysvaltalainen Grant Holloway ajalla 7,29 sekuntia, ja naisissa ruotsalainen Susanna Kallur ajalla 7,68 sekuntia
Ennätykset

| Ennätys | Miehet> Aika | Miehet> Juoksija | Miehet> Maa | Naiset> Aika | Naiset> Juoksija | Naiset> Maa |
| --- | --- | --- | --- | --- | --- | --- |
| Aasian ennätys | 7,41 | Liu Xiang |  Kiina | 7,82 | Olga Shishigina |  Kazakstan |
| Afrikan ennätys | 7,52 | Shaun Bownes |  Etelä-Afrikka | 7,82 | Glory Alozie |  Nigeria |
| Etelä-Amerikan ennätys | 7,60 | Márcio Simão de Souza   Gabriel Constantino |  Brasilia    Brasilia | 7,91 | Yvette Lewis |  Panama |
| Euroopan ennätys | 7,30 | Colin Jackson |  Iso-Britannia | 7,68 | Susanna Kallur |  Ruotsi |
| Keski- ja Pohjois-Amerikan ennätys | 7,29 | Grant Holloway |  Yhdysvallat | 7,70 | Sharika Nelvis   Kendra Harrison |  Yhdysvallat    Yhdysvallat |
| Oseanian ennätys | 7,73 | Kyle Vander Kuyp |  Australia | 7,73 | Sally Pearson |  Australia |
| Suomen ennätys |  |  |  | 7,79 | Reetta Hurske |  Suomi |
60 (albumi)

| 60 The 40th Anniversary Album Kari Peitsamo |
| --- | --- | --- |

Studioalbumin tiedot
 Julkaistu: 4. elokuuta 2017
 Formaatti: CD
 Levy-yhtiö: Rocket Records
Kari Peitsamon muut julkaisut
| Tuomo, laita aika hiljaiselle tää kazoo 2016 | 60 The 40th Anniversary Album 2017 | Jatsin uusin olemus 2020 |
60. The 40th anniversary album on Kari Peitsamon vuonna 2017 julkaistu albumi. Albumi julkaistiin sen kunniaksi, että Peitsamo täytti 60 vuotta. Albumi sisältää 60 kappaletta, jotka ovat uusia versioita Peitsamon aiemmin levyttämistä kappaleista. Levy-yhtiö Rocket Recordsin mukaan kappaleet ovat Peitsamon suosituimpia sekä tekijälle itselleen tärkeimpiä. Levy-yhtiön mukaan levy on 60. Peitsamon varsinainen albumi. Levyltä julkaistiin 12. toukokuuta digisingle kappaleesta Kauppaopiston naiset.
Peitsamo kommentoi levyn syntyä seuraavasti:
»Kyllä. Tuolta levy-yhtiöstä tuli taas määräys, että nyt täytyy äänittää kuusikymmentä kappaletta. Ett' valitse kuusikymmentä kappaletta tuotannostasi, ja levytä ne. No mä tein työtä käskettyä. Se on itseasiassa purkissa sekin levy ja sit julkastaan elokuussa, kun mä täytän kuuskyt vuotta. Et tällä tavalla näitä nyt sitte tässä juhlitaan. Et se oli aika ongelmallista itseasiassa valita niitä biisejä, mutta onneks on toi Wikipedia. Siellä oli tuota luettelo Kari Peitsamon kappaleista, niin tuota, mä lunttasin vähä sieltä. » 
(Teppo Nättilä)
Kappaleet

| --- | --- |
 CD 1 Have You Ever Been to USA? – 2.12  Kauppaopiston naiset – 2.15  Kari vanhana – 1.12  I’m Getting Old – 1.49  Puoliksi palanut pikkusikari – 2.48  Sanghaista Siuroon – 2.14  Missä puisto loppuu – 1.24  Funky Shit – 0.56  Ice-hockey for You? – 1.03  Vedestä nousee kasvi – 1.31  Checkin’ and Bowlin – 2.20 ’  Oliivinvihreä Dodge Dart vm. -75 – 2.51  Acoustic Epiphone Revenge Man – 1.38  En laula rakkaudesta – 1.39  Nuo kolme – 0.29  Kirjoitan modernia runoa – 0.38  En emmi enää – 1.26  Porno with Whiskey – 1.31  Mekaaninen susi – 0.53  Remu Gave Me a Jacket – 2.05  Jesus Gave Me a Gold Record – 2.21  Takametsä – 1.26  Kuulehan – 1.38  Perseitä, perseitä, perseitä – 1.30  Pieni iloinen koira – 1.23  Mississippi voodoo mies – 4.28  Danny Go Home – 1.37  Takaisin Ivaloon – 2.10  Jätin sydämeni Kaijakkaan – 1.50  Aurinko – 1.45 :  CD 2 Viiala – 2.17  Hippi kasvihuoneessa – 2.16  Setä Ben ja hänen lentävät syntetisaattorinsa – 1.20  Don’t Sit On My Stetson Hat – 1.28  Urgent Need to Poo-Poo in 1977 – 1.45  Cabin Crew, Prepare for Take-off – 2.12  Peer Günt ei saa lopettaa – 2.10  Tsöötz – 1.18  Blub, blumb, molskis – 1.19  Hae lakkaa satamasta – 1.22  Kaikki miksaajat pitäisi ampua – 2.31  Lato – 0.40  Harry hevonen – 1.43  Flipperi-rock – 1.19  Koira – 1.30  James Bond – 1.24  Lähde länteen – 1.52  Puhe Suomen kansalle Jim Morrisonin haudalla – 2.35  Mustanaamio – 1.43  Lähde autoiluretkelle suureen etelän kanjoniin – 1.46  Tuhatkaunon tapaus – 1.55  Sikarihuone rock – 1.30  Termiitti blues – 1.53  Ämy 25 v – 2.34 .  Osasto 440 – 0.57  Täytyy mennä Viikiin – 2.06  Stop, Shake, Honey, Go – 1.30  Miss Universum – 2.18  Hello, kottarainen – 1.12  Låt oss gå till nöjesparken – 2.52
60 Minute Man

60 Minute Man, Casagrande & Rintala (2000)
60 Minute Man on suomalaisen arkkitehti- ja taiteilijaparin Casagrande & Rintalan arkkitehtoninen installaatio Venetsian arkkitehtuuribiennaaliin vuonna 2000. Teoksessa Casagrande & Rintala istuttivat tammimetsän hylättyyn proomuun, jonka hinasivat Venetsiaan ja avasivat julkiseksi puistoksi. Puut istutettiin Venetsian kaupungin 60 minuutin aikana tuottaman biologisesti puhdistetun ja kompostoidun viemärijätteen päälle.
"Tämä puisto on istutettu ihmisjätteelle, jonka on tuottanut Venetsian kaupunki kuudenkymmenen minuutin aikana."
The New York Timesin arkkitehtuurikriitikko Herbert Muschamp nosti 60 Minute Man -teoksen henkilökohtaiseksi suosikikseen biennaalissa ja työ edusti Suomea New Trends of Architecture in Europe and Japan 2001 näyttelyissä Tokiossa, Portossa ja Rotterdamissa.
Whitney Museumin Floating Island

Vuonna 2005 Whitney Museum of American Art toteutti ulkoasultaan Casagrande & Rintalan 60 Minute Manin kanssa lähes samanlaiseen teoksen Floating Island, joka perustui pohjautuvan maataiteilija Robert Smithsonin luonnoksiin vuodenlta 1970. Robert Smithson kuoli lentokone onnettomuudessa vuonna 1973. Teoksessa puita kasvavaa proomua hinattiin Manhattanin saaren ympäri.
Adast

| Adast |
| --- | --- |

 vaakuna
 Adast
 Koordinaatit: 42°58′29″N, 0°04′36″E 
Valtio:  Ranska
Alue:  Occitanie
Departementti:  Hautes-Pyrénées
Arrondissementti:  Argelès-Gazost
Pinta-ala:  
 – Kokonaispinta-ala:  1,1 km²
Väkiluku (2016):  292 
 – Väestötiheys:  278 as./km²
Kunnan numero:  65001
Infobox OKVirheellinen NIMI-arvo: 
Adast on kunta Lounais-Ranskassa Hautes-Pyrénées'n departementissa Occitanien alueella. Se sijaitsee noin 16 kilometriä Lourdesin kaupungista etelään.
Kylän yläpuolella olevalla rinteellä oleva linna Château de Miramont on ollut viimeksi toimittaja ja kirjailija Jacques Chancelin omistuksessa.
Aiheesta muualla

Kuvia tai muita tiedostoja aiheesta Adast Wikimedia Commonsissa
Addams Family – Sukukokous

| Addams Family – Sukukokous> Addams Family Reunion |
| --- | --- |

Ohjaaja:  Dave Payne
Käsikirjoittaja:   Rob Kerchner  Scott Sandin 
Perustuu:  Charles Addamsin sarjakuvaan
Tuottaja:  Mike Elliott
Säveltäjä:  Amotz Plessner
Kuvaaja:  Christian Sebaldt
Leikkaaja:  JJ Jackson
Pääosat:   Daryl Hannah  Tim Curry  Nicole Fugere  Jerry Messing  Patrick Thomas  Carel Struycken  Christopher Hart 
Valmistustiedot
Valmistusmaa:  Yhdysvallat
Tuotantoyhtiö:  Saban Entertainment
Levittäjä:  InterCom
Ensi-ilta:   1998-9-2222. syyskuuta 1998  
Kesto:  91 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Addams Family – Sukukokous (Addams Family Reunion) on vuonna 1998 valmistunut yhdysvaltalainen elokuva, joka perustuu 1960-luvun alkuperäiseen televisiosarjaan The Addams Family (joka puolestaan perustui pilapiirtäjä Charles Addamsin piirroksiin). Vaikka elokuva tehtiin pääasiassa suoraan videomarkkinoille, se sai ensi-iltansa ensin televisiossa Fox Family -kanavalla. Elokuvassa Gomez Addamsia esittää Tim Curry.
Elokuva ei ole suora jatko-osa kahdelle Paramount Picturesin vuosina 1991 ja 1993 tuottamille Addams Family-elokuville.
Näyttelijät

| 0 | 1 | 2 |
| --- | --- | --- |
|  Tim Curry  | … |  Gomez Addams   |
|  Daryl Hannah  | … |  Morticia Addams   |
|  Jerry Messing  | … |  Pugsley Addams   |
|  Nicole Fugere  | … |  Wednesday Addams   |
|  Alice Ghostley  | … |  isoäiti Addams   |
|  Patrick Thomas  | … |  Fester-setä (Uncle Fester Addams)   |
|  Carel Struycken  | … |  Lurch   |
|  Christopher Hart  | … |  Thing   |
|  Kevin McCarthy  | … |  isoisä Addams   |
|  Phil Fondacaro  | … |  serkku Se (Cousin Itt)   |
|  Estelle Harris  | … |   mummi (Granny Frump)   |
|  Haylie Duff  | … |  Gina Adams   |
|  Ed Begley Jr.  | … |  tohtori Philip Adams     |
|  Ray Walston  | … |  Walter Adams   |
|  Diane Delano  | … |  Dolores Adams   |
|  Heidi Noelle Lenhart  | … |  Melinda Adams   |
|  Hilary Shepard Turner  | … |  Katherine Adams     |
|  Rodger Halston  | … |  Geoff Adams   |
Áchna

| Áchna Άχνα Düzce |
| --- | --- |
 Áchna
 Koordinaatit: 35°03′18″N, 33°47′00″E 
Valtio:   Kypros
Alue:  Famagusta
Hallinto:  
 – Asutustyyppi:  kylä ja kyläyhdyskunta
Väkiluku (2011):  2 087
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Áchna (kreik. Άχνα, turk. Düzce) on kylä ja kyläyhdyskunta (koinótita) Famagustan alueella Kyproksen tasavallassa Kyproksen saarella. Pohjois-Kyproksen hallinnon puitteissa se kuuluu Gazimağusan alueeseen. Sen väkiluku on 2 087 (2011).
Vanhan Áchnan muistokirkko uudessa Áchnan kylässä. Kirkon arkkitehtuuri jäljittelee pakolaisleirin telttaa.
Áchnan kylä sijaitsee Kyproksen itäosissa. Kylän alkuperäinen nimi on Áthna (Άθνα), mikä on mahdollisesti peräisin Athene-jumalattaren nimestä. Varsinainen Áchnan kylä on nykyisin autiokylä ja Turkin miehittämän Pohjois-Kyproksen puolella vuodesta 1974. Asukkaat ovat perustaneet uuden kylän, joka tunnetaan myös nimellä Dasáki Áchnas (Δασάκι Άχνας). Se sijaitsee vanhan kylän lähellä Ison-Britannian Dekéleian tukikohta-alueen puolella (35°02′16″N, 33°47′10″E).
Aiheesta muualla

Kuvia tai muita tiedostoja aiheesta Áchna Wikimedia Commonsissa
Famagustan alue
| --- | --- |
Kunnat (dímos):  Agía Nápa · Akanthoú · Derýneia · Famagusta (Ammóchostos) · Lefkónoiko · Lýsi · Paralímni · Sotíra
Yhdyskunnat (koinótita):  Acherítou · Áchna · Afáneia · Agía Triáda · Ágios Andrónikos Gialoúsas · Ágios Andrónikos Trikómou · Ágios Charíton · Ágios Efstáthios · Ágios Geórgios Spatharikoú · Ágios Iákovos · Ágios Ilías · Ágios Nikólaos Lefkonoíkou · Ágios Sérgios · Ágios Symeón · Ágios Theódoros Karpasías · Agkastína · Alóa · Árdana · Arnadí · Ártemi · Ássia · Avgolída · Avgórou · Bogázi · Davlós · Eftakómi · Égkomi · Flamoúdi · Frénaros · Gaïdourás · Galáteia · Galinóporni · Gastriá · Génagra · Geráni · Gialoúsa · Goúfes · Gýpsou · Kalopsída · Knódara · Koilánemos · Kóma tou Gialoú · Kómi Kepír · Kontéa · Kornókipos · Koróvia · Koúklia · Krídia · Lápathos · Leivádia Trikómou · Leonárisso · Limniá · Liopétri · Lythrágkomi · Makrásyka · Mántres Trikómou · Marátha · Marathóvounos · Melánarka · Meloúnta · Miliá · Monarká · Mousoulíta · Néta · Óvgoros · Patríki · Peristeróna · Perivólia tou Trikómou · Pigí · Platáni · Platanissós · Prasteió Mesaorías · Psyllátos · Pyrgá · Rizokárpaso · Santaláris · Sínta · Spatharikó · Strongylós · Stýlloi · Sýgkrasi · Távrou · Tziáos · Tríkomo · Trypiméni · Vasíli · Vathýlakas · Vatylí · Vitsáda · Voukolída
Aasianherkko

| Aasianherkko |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Lepakot Chiroptera
Heimo::  Hevosenkenkäyököt Rhinolophidae
Suku::  Herkot Rhinolophus
Laji::  affinis
Kaksiosainen nimi
 Rhinolophus affinis  Horsfield, 1823 

Katso myös
   Aasianherkko Wikispeciesissä   Aasianherkko Commonsissa 
Infobox OKNimi-testi OKIUCN-testi OK: 
Aasianherkko (Rhinolophus affinis) on lepakko, joka elää Aasiassa.
914

| --- | --- |
Vuosisadat: 700-luku · 800-luku · 900-luku · 1000-luku · 1100-luku
Vuosikymmenet: 890-luku · 900-luku · 910-luku · 920-luku · 930-luku · 940-luku 950-luku · 960-luku · 970-luku · 980-luku · 990-luku · 1000-luku
Vuodet: 890 · 891 · 892 · 893 · 894 · 895 · 896 · 897 · 898 · 899 900 · 901 · 902 · 903 · 904 · 905 · 906 · 907 · 908 · 909 910 · 911 · 912 · 913 · 914 · 915 · 916 · 917 · 918 · 919 920 · 921 · 922 · 923 · 924 · 925 · 926 · 927 · 928 · 929 930 · 931 · 932 · 933 · 934 · 935 · 936 · 937 · 938 · 939 940 · 941 · 942 · 943 · 944 · 945 · 946 · 947 · 948 · 949 950 · 951 · 952 · 953 · 954 · 955 · 956 · 957 · 958 · 959 960 · 961 · 962 · 963 · 964 · 965 · 966 · 967 · 968 · 969 970 · 971 · 972 · 973 · 974 · 975 · 976 · 977 · 978 · 979 980 · 981 · 982 · 983 · 984 · 985 · 986 · 987 · 988 · 989 990 · 991 · 992 · 993 · 994 · 995 · 996 · 997 · 998 · 999 1000 · 1001 · 1002 · 1003 · 1004 · 1005 · 1006 · 1007 · 1008 · 1009
Tapahtumia

Viikingit valloittivat suurimman osan Irlannista
Kuolleita

helmi–maaliskuussa: Lando, paavi
60 Parsecs!

60 Parsecs! on Robot Gentlemanin vuonna 2018 julkaisema Steam-peli Windows ja OS X laitteille. Tällä kertaa avaruuteen lähetetyt Astro Citizenit todistavat ihmiskunnan tuhon kun ydinsota alkaa, ja  kun yksi aseista on tulossa heidän basea kohti.
Pelaaminen

Pelin alussa sinun täytyy valita yksi viidestä hahmosta kapteeniksi. Kun kapteeni on valittu, kyseisellä hahmolla on 60 sekuntia aikaa saada tarpeeksi tavaroita ja ruokaa koko miehistölle, siis henkilöille jotka ottaa mukaan. Kun 60 sekunttia on kulunut, maassa alkaa sota ja Astro Citizen base räjähtää ja peli alkaa. Nyt kapteenin täytyy tehdä päätöksiä joka päivä kunnes he löytäisivät planeetan laskeutumista varten. Toisin kuin 60 Seconds! Pelissä, tällä ketaa kapteeni voi tehdä, kierrättää tai korjata tavaroita mutta näihin tarvitsee resoursseja joita saa menemällä niitä etsimään.
Aiheesta muualla

60 Parsecs! Steam sivustolla
60 Parsecs! Metacritic.com sivustolla (Arkistoitu – Internet Archive) (englanniksi)
60 Parsecs! GameRVW.com sivustolla (Arkistoitu – Internet Archive) (englanniksi)
A.N.T. – Aikaistetut nuoret taiturit

| A> N.T. – Aikaistetut nuoret taiturit.A.N.T. Farm |
| --- | --- |

Tyyli:  tilannekomedia
Kestoaika:  22 minuuttia
Luoja(t):  Dan Signer
Pääosissa:  China Anne McClain Sierra McCormick Jake Short Stefanie Scott Carlon Jeffery
Alkuperämaa:   Yhdysvallat
Alkuperäiskieli:  englanti
Verkko:   Disney Channel
Esitetty:  6. toukokuuta 2011 (ennakko), 17. toukokuuta 2011 (sarja alkoi) – 21. maaliskuuta 2014
Jaksoja:  62
Tuotanto
Tuottaja(t):  Dan Signer Stephen Engel
Tuotantoyhtiö(t):  It's a Laugh Productions (The Walt Disney Companyn osa)
Aiheesta muualla
Virallinen sivusto
IMDb 
A.N.T. – Aikaistetut nuoret taiturit (A.N.T. Farm) on yhdysvaltalaisen Disney Channel -kanavan tilannekomediasarja, jota tehtiin kolme tuotantokautta vuosina 2011–2014. Sarjan luoja Dan Signer on Viiden tähden merielämää -komediasarjan käsikirjoittaja ja apulaistuottaja.
Sarjan pääosissa ovat China Anne McClain, Sierra McCormick ja Jake Short. He esittävät sanfranciscolaisia koululaisia, jotka osallistuvat high schoolinsa lahjakkaiden lasten opiskeluohjelmaan nimeltä ”Advanced Natural Talents” (lyhenne A.N.T.).
Pääosissa

| 0 | 1 | 2 |
| --- | --- | --- |
|  China Anne McClain  | … |  Chyna Parks, musikaalisesti lahjakas   |
|  Sierra McCormick  | … |  Olive Doyle, ”ihmistietokone”, valokuvamuisti   |
|  Jake Short  | … |  Fletcher Quimby, taiteellisesti lahjakas   |
|  Stefanie Scott  | … |  Lexi Reed, koulun suosituin tyttö, Chynan kilpailija   |
|  Carlon Jeffery  | … |  Cameron Parks, Chynan isoveli   |
|  Aedin Mincks  | … |  Angus, hiukan lapsellinen tietokonenero   |
|  Allie DeBerry  | … |  Paisley, Lexin paras ystävä, ”tyhmä blondi”   |
Aapo-Matti Salmi

Aapo-Matti Salmi (6. helmikuuta 1920 Mikkeli – 18. huhtikuuta 2005 Rovaniemi) oli suomalainen maatalous- ja metsätieteiden maisteri, rehtori ja eräkirjoja kirjoittanut kirjailija.
Salmi asui vuodesta 1951 alkaen Kittilässä ja sittemmin Muoniossa ja Rovaniemellä. Hän toimi oppikoulun biologian lehtorina vuodesta 1955 sekä kansalaisopiston ja oppikoulun rehtorina. Salmen eräaiheisia novelleja on julkaistu Otavan julkaisussa Eränkävijä ja Kariston julkaisussa Erämaailma. Salmi teki myös erä- ja luontoaiheisia ohjelmia Yleisradiolle ja Lapin Radioon. Hänet valittiin Lapin Vuoden Erämieheksi vuonna 1997 ansioistaan lappilaisen eräperinteen vaalijana ja tallentajana.
Teoksia

Eränkäyntiin liittyviä luontoääniä – Viltartsläten ; kaksi C-kasettia, koonnut Aapo-Matti Salmi. Metsästäjäin keskusjärjestö, Helsinki 1992
Kairojen kutsu : eräkertomuksia. A.-M. Salmi, Kittilä 1999, 8. painos 2004
Kiehisiä tuntureitten tuntumasta : eräkertomuksia. A.-M. Salmi, Kittilä 2001, 4. painos 2003
Aiheesta muualla

Yle Areena Sattuipa Lapissa : Muonionjoen kalasaaliit 100 vuotta sitten, Aapo-Matti Salmen radiohaastattelu vuodelta 1962 : Muoniolainen maanviljelijä Oskari Alaniemi kertoo kalastuksesta Muonionjoella vuonna 1912
Aapo-Matti Salmi eräjuttua tekemässä Naarman kairassa, mikrofoni ja nauhuri kädessä, Suomen Metsästysmuseon kuvakokoelma (Finna) (Arkistoitu – Internet Archive)
Aapo-Matti Salmi saaliinsa ja koiransa kanssa, Suomen Metsästysmuseon kuvakokoelma (Finna) (Arkistoitu – Internet Archive)
Admiralty

Admiralty viittaa muun muassa seuraaviin:
Admiraltyvuoret, vuoristo Etelämantereella
Admiraltysaari, saari Kaakkois-Alaskassa
Admiraltysaaret eli Amiraliteettisaaret, saariryhmä Bismarckinsaarilla  Papua-Uudessa-Guineassa
HMS Admiralty (1814), jahti
HMS Admiralty (1831), jahti